
ประกาศองค์การบริหารส่วนตำบลคลองน้อย
เรื่อง  รับสมัครสอบคัดเลือกบุคคลเพื่อสรรหาและเลือกสรรเป็นพนักงานจ้างองค์การบริหารส่วนตำบล
------------------------------------------------------


ด้วย องค์การบริหารส่วนตำบลคลองน้อย จะดำเนินการรับสมัครสอบคัดเลือกบุคคลเพื่อสรรหาและเลือกสรรเป็นพนักงานจ้าง 
ฉะนั้น อาศัยอำนาจตามความในข้อ ๑๙ และข้อ ๒๐ แห่งประกาศคณะกรรมการพนักงานส่วนตำบล จังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ประกอบกับประกาศ ก.อบต.จังหวัดนครศรีธรรมราช เรื่อง มาตรฐานทั่วไปเกี่ยวกับพนักงานจ้าง(ฉบับที่ ๓) ลงวันที่ ๖ สิงหาคม ๒๕๕๗ องค์การบริหารส่วนตำบลคลองน้อย จึงประกาศรับสมัครสอบพนักงานจ้างดังนี้
1. ตำแน่งที่รับสมัคร 
๑.๑ พนักงานจ้างตามภารกิจ (ผู้มีคุณวุฒิ)

     
 ตำแหน่ง ผู้ช่วยนักทรัพยากรบุคคล
จำนวน  ๑  อัตรา
     ๑.๒ พนักงานจ้างทั่วไป

 ตำแหน่ง คนงานทั่วไป


จำนวน ๒ อัตรา


๒. คุณสมบัติทั่วไปและคุณสมบัติเฉพาะตำแหน่งของผู้มีสิทธิสมัครเข้ารับการสรรหาและการเลือกสรร 


       ๒.๑  คุณสมบัติทั่วไป ผู้สมัครสอบทุกตำแหน่งต้องมีคุณสมบัติทั่วไปตามข้อ ๔ แห่งประกาศคณะกรรมการพนักงานส่วนตำบล จังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ดังต่อไปนี้
1 มีสัญชาติไทย
2 มีอายุไม่ต่ำกว่า ๑๘ ปี และไม่เกิน ๖๐ ปี (นับถึงวันปิดรับสมัคร)

3 ไม่เป็นบุคคลล้มละลาย
4 ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น พนักงานส่วนตำบล
5 ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
6 ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภา ท้องถิ่น
7 ไม่เป็นผู้เคยต้องรับโทษจำคุก โดยคำพิพากษาถึงที่สุดให้จำคุกเพราะกระทำผิด
      ทางอาญา เว้นแต่เป็นโทษสำหรับความผิดที่ได้กระทำโดยประมาท หรือ
      ความผิดลหุโทษ
8 ไม่เป็นผู้เคยถูกลงโทษให้ออก หรือปลดออก หรือไล่ออกจากรัฐวิสาหกิจ หรือหน่วยงานอื่นของรัฐ
9 ไม่เป็นข้าราชการหรือพนักงานจ้างของส่วนราชการ พนักงานจ้างของหน่วยงานอื่นของรัฐ รัฐวิสาหกิจ หรือพนักงานจ้างของราชการส่วนท้องถิ่น
/ ๒.๒ คุณสมบัติ ...
-๒-
๒.๒ คุณสมบัติเฉพาะสำหรับตำแหน่ง  คุณสมบัติเฉพาะตำแหน่งของพนักงานจ้างให้เป็นไปตามผนวกแนบท้ายนี้
หมายเหตุ  ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของส่วนราชการท้องถิ่น
3. วัน เวลา สถานที่รับสมัคร


ให้ผู้ประสงค์จะสมัครขอรับและยื่นใบสมัครได้ที่สำนักงานปลัดองค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช ตั้งแต่วันที่ ๑๘ พฤษภาคม – ๑ มิถุนายน ๒๕๕๙ ในวันและเวลาราชการหรือสอบถามทางโทรศัพท์หมายเลข ๐๗๕ – ๓๙๙๐๖๓
๔.  เอกสารและหลักฐานที่จะต้องนำมายื่นพร้อมใบสมัคร
๔.๑  รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว ถ่ายครั้งเดียวกันไม่
      
      เกิน ๖ เดือน จำนวน ๓ รูป และให้ผู้สมัครลงนามรับรองหลังรูปด้วย
๔.๒  สำเนาวุฒิการศึกษาพร้อมรับรองสำเนา    จำนวน  ๒  ฉบับ
๔.๓  สำเนาทะเบียนบ้านพร้อมรับรองสำเนา    จำนวน  ๒  ฉบับ
๔.๔  สำเนาบัตรประจำตัวประชาชนพร้อมรับรองสำเนา  จำนวน  ๒  ฉบับ
๔.๕  ใบรับรองแพทย์แสดงว่าไม่เป็นโรคที่ต้องห้าม ซึ่งออกให้ไม่เกิน ๑ เดือนนับถึงวันยื่นใบ
      สมัคร จำนวน  ๑  ฉบับ
๔.๖  หลักฐานอื่น ๆ เช่น ทะเบียนสมรส ใบเปลี่ยนชื่อ-นามสกุล (ถ้ามี)

                    
สำหรับการรับสมัครสอบครั้งนี้ ให้ผู้สมัครสอบตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัครสอบ หากภายหลังปรากฏว่าผู้สมัครสอบรายใดมีคุณสมบัติดังกล่าวไม่ครบถ้วน องค์การบริหารส่วนตำบลคลองน้อย จะถือว่าเป็นผู้ขาดคุณสมบัติในการสมัครสอบและไม่มีสิทธิได้รับการสั่งจ้างเป็นพนักงานจ้าง
๕. ค่าธรรมเนียมในการสมัครสอบ
ผู้สมัครสอบเสียค่าธรรมเนียมการสมัคร  ๑๐๐.- บาท  (หนึ่งร้อยบาทถ้วน)
๖. วัน เวลา สถานที่ดำเนินการสรรหาและเลือกสรร
องค์การบริหารส่วนตำบลคลองน้อย จะประกาศรายชื่อผู้มีสิทธิ์เข้ารับการสรรหาและเลือกสรร กำหนดวัน เวลา สถานที่เลือกสรรให้ทราบในวันที่ ๒ มิถุนายน ๒๕๕๙ ณ สำนักงานองค์การบริหารส่วนตำบล      คลองน้อย หรือทางเว็บไซด์ WWW.KLONGNOY.GO.TH หรือ ทางโทรศัพท์หมายเลข ๐๗๕ – ๓๙๙๐๖๓
/ ๗. หลักเกณฑ์ ...
                                              -๓-
๗. หลักเกณฑ์และวิธีการเลือกสรร

ตำแหน่ง ผู้ช่วยนักทรัพยากรบุคคล จะประเมินสมรรถนะ ทั้ง ภาค ก. ภาค ข. และภาค ค.และตำแหน่ง คนงานทั่วไป จะประเมินสมรรถนะเฉพาะ ภาค ค. ดังนี้


ก. ภาคความรู้ ความสามารถทั่วไป (คะแนนเต็ม ๕๐ คะแนน) โดยวิธีสอบข้อเขียน



๑. ความรู้ทั่วไปเกี่ยวกับเหตุการณ์ปัจจุบันด้านการเมือง เศรษฐกิจและสังคม



๒. ความสามารถทางด้านการคิดคำนวณ ด้านเหตุผล และความสามารถในการคิดหาความสัมพันธ์ เชื่อมโยงคำ ข้อความหรือรูปภาพ รวมทั้งการหาข้อยุติ



๓. ความรู้เกี่ยวกับการใช้ภาษาอย่างเหมาะสม



๔. ความรู้เบื้องต้นเกี่ยวกับการงานธุรการและงานสารบรรณ (ระเบียบสำนักนายกรัฐมนตรีว่าด้วยงานสารบรรณ พ.ศ.๒๕๒๖ และแก้ไขเพิ่มเติม (ฉบับที่ ๒) พ.ศ.๒๕๔๘



๕. ความรู้เกี่ยวกับสภาตำบลและองค์การบริหารส่วนตำบล ตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ (แก้ไขเพิ่มเติมถึงปัจจุบัน)






ข. ภาคความรู้ความสามารถที่ใช้เฉพาะสำหรับตำแหน่ง (คะแนนเต็ม ๕๐ คะแนน)  โดยวิธีสอบข้อเขียน
๑. พระราชบัญญัติข้อมูลข่าวสารทางราชการ พ.ศ.๒๕๔๐



๒. พระราชบัญญัติระเบียบบริหารงานบุคคลส่วนท้องถิ่น พ.ศ.2542



๓. ประกาศ ก.อบต.จังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 9 ธันวาคม พ.ศ.2545 และที่แก้ไขเพิ่มเติมถึงปัจจุบัน



๔. ประกาศ ก.อบต.จังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ 26 กรกฎาคม 2547 และที่แก้ไขเพิ่มเติมถึงปัจจุบัน 


ค. ภาคความเหมาะสมกับตำแหน่ง (สัมภาษณ์) (คะแนนเต็ม ๑๐๐ คะแนน)




- ประเมินบุคคลเพื่อพิจารณาความเหมาะสมกับตำแหน่งหน้าที่จากประวัติส่วนตัว ประวัติการศึกษา ประวัติการทำงานและพฤติกรรมที่ปรากฏทางอื่นของผู้เข้าสอบ และจากการสัมภาษณ์ เพื่อพิจารณาความเหมาะสมในด้านต่าง ๆ เช่น ความรู้ที่อาจใช้เป็นประโยชน์ในการปฏิบัติงานในหน้าที่ และความสามารถ ประสบการณ์ ท่วงทีวาจา อุปนิสัย อารมณ์ ทัศนคติ คุณธรรม รวมทั้งการปรับตัวเข้ากับผู้ร่วมงาน สังคม และสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภาพอย่างอื่น


ทั้งนี้ องค์การบริหารส่วนตำบล กำหนดให้ทดสอบความรู้ความสามารถทั่วไป (ภาค ก.) และภาคความรู้ความสามารถที่ใช้เฉพาะตำแหน่ง (ภาค ข.) ก่อน แล้วจึงให้ผู้ผ่านการทดสอบทั้ง ๒ ภาค เข้าสอบภาคความเหมาะสมกับตำแหน่ง (ภาค ค.) ต่อไป โดยจะประกาศรายชื่อผู้มีสิทธิเข้าสอบภาคความเหมาะสมกับตำแหน่ง (ภาค ค.) ในภายหลัง 

๘. เกณฑ์การตัดสิน



- ผู้ที่จะถือว่าเป็นผู้ผ่านการสรรหาและเลือกสรรฯ จะต้องได้คะแนนในแต่ละภาคไม่ต่ำกว่าร้อยละ ๖๐

 ๙. การขึ้นบัญชีผู้สอบผ่านการเลือกสรร


๙.๑ การขึ้นบัญชีผู้สอบผ่านการเลือกสรร จะเรียงลำดับที่จากผู้สอบได้คะแนนรวมสูงลงมาตามลำดับ ในกรณีที่มีผู้สอบได้คะแนนรวมเท่ากัน ก็ให้ผู้ได้รับคะแนนภาคความเหมาะสมกับตำแหน่ง (ภาค ค.) มากกว่าเป็นผู้อยู่ในลำดับที่สูงกว่า และหากได้คะแนนสอบภาค ค.เท่ากันอีก ก็ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า
/ ๙.๒ การขึ้นบัญชี .....
                                                -๔-

              
๙.๒ การขึ้นบัญชีผู้ผ่านการเลือกสรร จะขึ้นบัญชีไว้เป็นเวลาไม่เกิน ๑ ปี นับตั้งแต่วันประกาศขึ้นบัญชี แต่ถ้ามีการสอบแข่งขันอย่างเดียวกันอีก และได้ขึ้นบัญชีผู้สอบผ่านการเลือกสรรใหม่แล้ว บัญชีผู้สอบผ่านการเลือกสรรครั้งนี้เป็นอันยกเลิก  
๑๐. เงื่อนไขการจ้าง
- ผู้ผ่านการสรรหาและเลือกสรรฯ จะได้รับการจ้างตามลำดับที่ของการขึ้นบัญชีผู้ผ่านการสรรหาและเลือกสรรฯ ในอัตราตำแหน่งที่ว่าง ตามแผนอัตรากำลังพนักงานจ้าง

๑๑. ค่าตอบแทนของพนักงานจ้าง

ได้รับค่าตอบแทน ดังนี้

๑๑.๑ ตำแหน่ง ผู้ช่วยนักทรัพยากรบุคคล ให้ได้รับอัตราค่าตอบแทน (ค่าจ้าง) ๑๕,๐๐๐.- บาท

๑๑.๒ ตำแหน่ง คนงานทั่วไป ให้ได้รับอัตราค่าตอบแทน (ค่าจ้าง) ๙,๐๐๐.- บาท







พร้อมทั้ง มีสิทธิได้รับเงินเพิ่มการครองชีพชั่วคราว และสิทธิประโยชน์ตามที่กฎหมาย ระเบียบหนังสือสั่งการของ ก.อบต.จังหวัดนครศรีธรรมราช กำหนด



จึงประกาศให้ทราบโดยทั่วกัน
ประกาศ  ณ  วันที่   ๔   เดือน  พฤษภาคม  พ.ศ. ๒๕๕๙

(นายจรัส  มาศทอง)

นายกองค์การบริหารส่วนตำบลคลองน้อย
เอกสารแนบท้ายประกาศองค์การบริหารส่วนตำบลคลองน้อย
รับสมัครสรรหาและเลือกสรรบุคคลเพื่อจ้างเป็นพนักงานจ้างขององค์การบริหารส่วนตำบล
ประเภทของพนักงานจ้าง   พนักงานจ้างตามภารกิจ (ผู้มีคุณวุฒิ)

ชื่อตำแหน่ง  ผู้ช่วยนักทรัพยากรบุคคล 
จำนวน  ๑ อัตรา

คุณสมบัติเฉพาะสำหรับตำแหน่งหน้าที่และความรับผิดชอบ
หน้าที่ความรับผิดชอบหลัก 
ปฏิบัติงานในฐานะผู้ปฏิบัติงานระดับต้น ที่ต้องใช้ความรู้ความสามารถทางวิชาการ ในการทำงาน ปฏิบัติงานด้านการบริหารหรือการพัฒนาทรัพยากรบุคคล ภายใต้การกำกับ แนะนำ ตรวจสอบและปฏิบัติงานอื่นตามที่ได้รับมอบหมาย โดยมีลักษณะงานที่ปฏิบัติในด้านต่าง ๆ ดังนี้ 
1. ด้านการปฏิบัติการ 
1.1 ศึกษา รวบรวม และวิเคราะห์ข้อมูล เพื่อประกอบการวางระบบ การจัดทำมาตรฐานหรือหลักเกณฑ์เกี่ยวกับการบริหารทรัพยากรบุคคลขององค์กรปกครองส่วนท้องถิ่น 
1.2 ศึกษา รวบรวม ตรวจสอบ และวิเคราะห์ข้อมูลบุคคล จัดทำระบบสารสนเทศ ทะเบียนประวัติเพื่อให้เป็นปัจจุบันและประกอบการดำเนินงานเกี่ยวกับการบริหารทรัพยากรบุคคล 
1.3 ศึกษา รวบรวม และวิเคราะห์ข้อมูล เพื่อประกอบการกำหนดความต้องการและความจำเป็นในการพัฒนาทรัพยากรบุคคล การวางแผนทางก้าวหน้าในอาชีพ การจัดหลักสูตร การถ่ายทอด ความรู้และการจัดสรรทุนการศึกษา รวมถึงการวางแผนและเสนอแนะนโยบายหรือยุทธศาสตร์การพัฒนาทรัพยากรบุคคลขององค์กรปกครองส่วนท้องถิ่น และแผนการจัดสรรทุนการศึกษาและการฝึกอบรม 
1.4 ศึกษา รวบรวมและวิเคราะห์ข้อมูลด้านจำแนกตำแหน่งและประเมินผลกำลังคนต่างๆ ที่เกี่ยวข้อง เพื่อไปประกอบการจัดทำโครงสร้างองค์กร โครงสร้างหน้าที่ความรับผิดชอบของแต่ละหน่วยงานและการแบ่งงานภายในให้มีประสิทธิภาพ เป็นธรรม และสอดคล้องตามวัตถุประสงค์ขององค์กรปกครองส่วนท้องถิ่น 
1.5 ศึกษา รวบรวมข้อมูลและวิเคราะห์งาน เพื่อประกอบการกำหนดตำแหน่งและการวางแผนอัตรากำลังขององค์กรปกครองส่วนท้องถิ่น 
1.6 ศึกษา รวบรวมและวิเคราะห์ข้อมูลด้านการจัดทำหน้าที่ความรับผิดชอบ ทักษะ สมรรถนะของตำแหน่งและการกำหนดระดับตำแหน่งให้สอดคล้องตามหน้าที่และความรับผิดชอบ เพื่อความชัดเจนและเหมาะสม ในหน้าที่ความรับผิดชอบของแต่ละตำแหน่งงาน 
1.7 ศึกษา รวบรวมและวิเคราะห์ข้อมูล เพื่อประกอบการวางหลักเกณฑ์การบริหารผลการปฏิบัติงานและการบริหารค่าตอบแทน 
1.8 ศึกษา รวบรวม ตรวจสอบข้อมูล ถ้อยคำ ข้อเท็จจริง เพื่อประกอบการดำเนินการทางวินัย การรักษาวินัยและจรรยา 
1.9 ศึกษา วิเคราะห์ข้อมูล เพื่อพัฒนาระบบพิทักษ์คุณธรรม 
1.10 ดำเนินการเกี่ยวกับกระบวนการสรรหาและเลือกสรร ตั้งแต่การสอบคัดเลือก การคัดเลือก การสอบแข่งขัน การโอน การย้าย การเลื่อนระดับ เป็นต้น เพื่อบรรจุและแต่งตั้งผู้มีความรู้ความสามารถให้ดำรงตำแหน่ง 
1.11 ศึกษา และติดตามเทคโนโลยีองค์ความรู้ใหม่ๆ กฎหมายและระเบียบต่างๆ ที่เกี่ยวข้องกับงานบริหารทรัพยากรบุคคล เพื่อนำมาประยุกต์ใช้ในการปฏิบัติงานได้อย่างมีประสิทธิภาพสูงสุด 
2. ด้านการวางแผน วางแผนการทำงานที่รับผิดชอบ ร่วมดำเนินการวางแผนการทำงานของหน่วยงาน หรือ โครงการ เพื่อให้การดำเนินงานเป็นไปตามเป้าหมายและผลสัมฤทธิ์ที่กำหนด 
3. ด้านการประสานงาน 
3.1 ประสานการทำงานร่วมกันทั้งภายในและภายนอกทีมงานหรือหน่วยงาน เพื่อให้เกิดความร่วมมือและผลสัมฤทธิ์ตามที่กำหนด 
-๒-
3.2 ชี้แจงและให้รายละเอียดเกี่ยวกับข้อมูล ข้อเท็จจริง แก่บุคคลหรือหน่วยงานที่เกี่ยวข้อง เพื่อสร้างความเข้าใจหรือความร่วมมือในการดำเนินงานตามที่ได้รับมอบหมาย 
4. ด้านการบริการ 
4.1 ให้คำแนะนำ ชี้แจง ตอบปัญหาเบื้องต้นแก่หน่วยงานที่เกี่ยวข้อง เอกชน ข้าราชการ พนักงานหรือเจ้าหน้าที่ของรัฐ หรือประชาชนทั่วไป เกี่ยวกับการบริหารและการพัฒนาทรัพยากรบุคคล เพื่อสร้างความเข้าใจและสนับสนุนงานตามภารกิจขององค์กรปกครองส่วนท้องถิ่น 
4.2 ให้บริการข้อมูลเกี่ยวกับการบริหารและการพัฒนาทรัพยากรบุคคล เพื่อสนับสนุน ภารกิจของบุคคลหรือหน่วยงานและใช้ประกอบการพิจารณากำหนดนโยบาย แผนงาน หลักเกณฑ์และมาตรการต่าง ๆ 
4.3 ดำเนินการจัดสวัสดิการและการส่งเสริมสภาพแวดล้อมในการทำงาน เพื่อเพิ่มพูนประสิทธิภาพการปฏิบัติงาน
คุณสมบัติเฉพาะสำหรับตำแหน่ง 
มีคุณวุฒิอย่างใดอย่างหนึ่งดังต่อไปนี้ 
1. ได้รับปริญญาตรีหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือทางการ ปกครอง การบริหาร รัฐประศาสนศาสตร์ กฎหมาย บริหารธุรกิจ บริหารรัฐกิจ รัฐศาสตร์การบริหารทรัพยากรบุคคล หรือในสาขาวิชาหรือทางอื่นที่ ก.จ., ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้ 
2. ได้รับปริญญาโทหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือทางการปกครอง การบริหาร รัฐประศาสนศาสตร์ กฎหมาย บริหารธุรกิจ บริหารรัฐกิจ รัฐศาสตร์การบริหารทรัพยากรบุคคล หรือในสาขาวิชาหรือทางอื่นที่ ก.จ. , ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้ 
3. ได้รับปริญญาเอกหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือ ทางการปกครอง การบริหาร รัฐประศาสนศาสตร์ กฎหมาย บริหารธุรกิจ บริหารรัฐกิจ รัฐศาสตร์การบริหารทรัพยากรบุคคล หรือในสาขาวิชาหรือทางอื่นที่ ก.จ. , ก.ท. หรือ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
เอกสารแนบท้ายประกาศองค์การบริหารส่วนตำบลคลองน้อย
รับสมัครสรรหาและเลือกสรรบุคคลเพื่อจ้างเป็นพนักงานจ้างขององค์การบริหารส่วนตำบล
ประเภทของพนักงานจ้าง   พนักงานจ้างทั่วไป
ชื่อตำแหน่ง
 คนงานทั่วไป 
จำนวน  2  อัตรา

คุณสมบัติเฉพาะสำหรับตำแหน่งหน้าที่และความรับผิดชอบ
หน้าที่ความรับผิดชอบ


ปฏิบัติงานที่ต้องใช้แรงงานทั่วไป และ ปฏิบัติหน้าที่ช่วยเหลืองานสวัสดิการและพัฒนาชุม งานนโยบายและแผน ตลอดจนงานอื่น ๆ ที่ได้รับมอบหมาย
คุณสมบัติเฉพาะตำแหน่ง
ได้รับประกาศนียบัตรมัธยมศึกษาตอนต้น หรือเทียบเท่าไม่ต่ำกว่านี้

